OzLabs/hebrew-wiki-articles huggingface dataset:
בעל קרי

בהלכה, בעל קרי הוא גבר שיוצא מגופו נוזל זרע ("שכבת זרע"), בין אם היה זה תוך כדי קיום יחסי אישות, בקרי לילה או באוננות. על פי ההלכה בעל קרי נחשב טמא עד שיטבול במקווה. 

==הלכות הטומאה==
הזרע עצמו הוא אב הטומאה, המטמא אדם או בגדים וכלים שנגע בהם בטומאת ראשון לטומאה, כמו גם את האיש שממנו יצא הזרע. אדם וכלים הטמאים בטומאת ראשון לטומאה אינם מטמאים אדם או כלים במגעם, אלא רק מזון ושתייה. בגלל הטומאה של הזרע עצמו, אישה שקיימה יחסי אישות גם כן נטמאת. כאשר זרעו של בעלה עדיין עשוי לצאת ממנה – היא טמאה (לדעת רוב הפוסקים – עד שלושה ימים לאחר המגע המיני ביניהם).

לדעת רוב הראשונים, טומאת בעל קרי היא אחת ממיני הטומאות היוצאות מגוף האדם שבהן החמירה התורה ואסרה כניסה להר הבית כולו. כמו כן, טומאות אלו אינן מותרות אפילו כאשר טומאה הותרה בציבור.

==פרטי הטומאה==
ישנו תנאי בטומאת קרי שדווקא אם השכבת זרע הייתה ראויה להזריע אבל אם אינה ראויה להזריע כגון שאינה יורה כחץ, אינה מטמאה. לגבי סיבת הטומאה ישנן שתי שיטות בגמרא האם סיבת הטומאה של בעל קרי היא משום שנוגע בזרע, או משום שיוצאת מגופו, אף אם סיבת הטומאה היא משום נוגע, הרי הוא חמור יותר מנוגע רגיל משום שהטומאה יוצאת מגופו.

==טבילת עזרא==

בתקופת בית שני קבע עזרא הסופר הגבלה מיוחדת על בעל קרי, שבמהותה איננה קשורה להלכות טומאה וטהרה, והיא שלא ילמד תורה ולא יתפלל עד שיטבול במקווה. אפשרות אחרת למי שמתקשה לטבול במקווה היא לשפוך על עצמו מים בכמות של תשעה קבין, דבר שאמנם אינו מטהר אותו, אבל מתיר לו ללמוד או להתפלל. הדבר נועד ליצור אווירה של כובד ראש בשעת הלימוד והתפילה. דין זה בטל זמן מה לאחר חורבן בית המקדש, כי הציבור לא עמד בו, ויש שהסבירו את ההיתר מלטבול משום ההסבר שמופיע בתלמוד לכך שדברי תורה אינם מקבלים טומאה משום שהם נמשלו לאש ואש איננה מקבלת טומאה. נמצא (רק) חולק אחד בפוסקים הסובר שיש להמשיך לקיים את תקנת עזרא ודבריו לא נפסקו להלכה. בכל זאת, יש הנוהגים בימינו לקיים תקנה זו. בחוגי החסידות, טובלים בכל יום לפני תפילת שחרית.

==ראו גם==
* טומאת ביאה
* טומאת זב
* טומאות היוצאות מגוף האדם

==לקריאה נוספת==
*
*

==הערות שוליים==

קטגוריה:טומאות היוצאות מהגוף
קטגוריה:מיניות ביהדות
קטגוריה:שפיכה
קטגוריה:פרשת מצורע
יצחק אחדותי

יצחק אחדותי
יצחק אַחְדוּתי (1895 – 1 במאי 1912) היה ממייסדי עיתון "האחדות". נפטר בגיל 17 כתוצאה מתאונת עבודה בשעה שעבד כפועל במרחביה.

==קורות חייו==
נולד בשם יצחק שִׁפְרֶה'ס ('בן שפרה') בן היישוב הישן בירושלים, ובצעירותו כינה עצמו "בן-שפרה" בעברית, כדי להימנע מצליל היידיש של השם "שפרה'ס". בשנת 1910, כאשר נוסד בירושלים ביטאון מפלגת פועלי ציון, "האחדות", הצטרף לצוות העיתון ועבד שם כפועל דפוס. בשנת 1911, בעקבות התנגשות דמים שארעה בחוות מרחביה בין איש "השומר" מרדכי יגאל לערבים מכפרי הסביבה שתקפו אותו, החליט לעזוב את עבודתו במערכת העיתון ולהצטרף לפועלים בחווה, ולרגל הפרידה מהעיתון שינה את שם משפחתו ל"אחדותי". תוך זמן קצר נבחר כחבר בקואופרציה. בי"ד באייר תרע"ב (1 במאי 1912), בעת קציר השעורים, התעקש, למרות חוסר ניסיונו, לנהוג בעגלה הרתומה לפרדות. הוא נפל מהעגלה, נקבר תחתיה ומת. הידיעה על מותו העיבה על חגיגות אחד במאי ביפו, והחגיגות בחיפה בוטלו בשל האבל.

למרות חייו הקצרים, השאיר אחדותי רושם רב על רבים מאנשי התקופה, אשר רבים מהם הפכו למנהיגים חשובים בתנועה הציונית. בין היתר הוא מוזכר בכתביהם של רחל ינאית, יצחק בן-צבי, יעקב זרובבל וזלמן שזר. הספדים לזכרו התפרסמו בעיתונים "האחדות" ו"הפועל הצעיר". מותו בעת הקציר הראשון במרחביה הפך סמל לקשר הדם של המתיישבים לאדמת העמק.

==קישורים חיצוניים==
* (הודעה על מותו)
* (הספד)
* (דיווח על מותו)
*[http://israelitombstones.blogspot.com/2009/04/blog-post.html 'אחדותי יצחק – בן היישוב הישן בירושלים נהרג בשדות מרחביה'] מתוך אתר [http://israelitombstones.blogspot.com/ סיפורי ארץ-ישראל - מצבות מדברות 1850–1950] עודד ישראלי, יוסף גרינבוים (יוסק'ה) וצמרת-רבקה אביבי.
* 
* יצחק בן שפרה (אחדותי) מדפוס "האחדות" פרקים ראשון ושני ,יולי 2022, כתבו וערכו בתיה ומיכה כרמון, באתר carmonia.net.
* 

==הערות שוליים==

קטגוריה:ציונים סוציאליסטים
קטגוריה:עורכי עיתונים בשפה העברית
קטגוריה:ציונים ילידי המאה ה-19: אנשי היישוב
קטגוריה:נפגעי תאונות עבודה
קטגוריה:ארץ-ישראלים שנולדו ב-1895
קטגוריה:ארץ-ישראלים שנפטרו ב-1912
אלברט ברוקס

אלברט לורנס ברוקס (באנגלית: Albert Lawrence Brooks; ב-22 ביולי 1947) הוא שחקן קולנוע, קומיקאי ותסריטאי יהודי-אמריקני, היה מועמד לפרס אוסקר לשחקן המשנה הטוב ביותר בשנת 1987 על תפקידו בסרט "משדרים חדשות".

==ביוגרפיה==
נולד בשם אלברט לורנס איינשטיין (Albert Lawrence Einstein) בבוורלי הילס, לשחקנית והזמרת היהודייה ת'למה לידס והקומיקאי היהודי הארי איינשטיין. אחיו הם קליף, הקומיקאי זוכה שני פרסי האמי בוב איינשטיין והתסריטאי צ'ארלס איינשטיין שנפטר ב-2007.
גדל בסביבתם של אנשי בידור בדרום קליפורניה ולמד ב"תיכון בוורלי הילס".
למד ב"אוניברסיטת קרנגי מלון" שבפיטסבורג במשך כשנה ונשר במטרה להתעמק יותר בקריירה כקומיקאי.
שינה שם משפחתו והתחיל את דרכו בהופעות סטנד-אפ שפרסמו אותו והעניקו לו הזמנות לתוכניות טוק שואו רבות בשנות ה-60.
הוציא שני אלבומי הופעה קומיים מוצלחים, שאחד מהם אף היה מועמד לפרס גראמי.

לאחר ההצלחה כקומיקאי פנה ברוקס לתחום המשחק, לא לפני שביים ב-1975 חמישה סרטים קטנים.
ב-1976 הופיע לראשונה בסרט מסחרי, "נהג מונית" של מרטין סקורסזה בתפקיד טום.
לאחר מכן ביים ברוקס שלוש קומדיות: "חיים אמיתיים", "רומנטיקה רומנטית" ו"אבודים באמריקה" והופיע בהם בתפקיד הראשי.
השתתף בתור הנהג בפרק הראשון בגרסה הקולנועית לסדרה "אזור הדמדומים".

ב-1987 היה מועמד לפרס אוסקר לשחקן המשנה הטוב ביותר על תפקידו בדרמה הקומית של ג'יימס ברוקס "משדרים חדשות" בתור כתב הטלוויזיה ארון אלטמן.
ב-1991 ביים וכתב את הסרט "נחיה ונאהב" (Defending Your Life) ושיחק בתפקיד הראשי לצידה של מריל סטריפ אותה ליהק, וב-1996 ביים את הדרמה הקומית "אמא" וגילם את סופר ספרי המדע בדיוני המצליח ג'ון הנדרסון.
ב-1998 שיחק בקומדיית הפשע של סטיבן סודרברג "רומן לא חוקי" בתור איש העסקים ריצ'רד ריפלי ודיבב את הנמר ג'ייקוב בקומדיה "ד"ר דוליטל".
ב-1999 ליהק את שרון סטון, ג'ף ברידג'ס ואנדי מקדואל לדרמה בבימויו "המוזה" שם שיחק ברוקס את התסריטאי המצליח סטיבן פיליפס.

ב-2003 התפרסם ברחבי העולם כשדיבב את מארלין אביו של הדג נמו בסרט האנימציה שובר הקופות "מוצאים את נמו", שיחק בתפקיד הראשי בקומדיה "מתחתנים עם ההורים" בתור ג'רי פייזר מומחה ברפואת רגליים ואביה של מליסה.
ב-2005 כיכב בקומדיה "לחפש קומדיה בעולם מוסלמי", כקומיקאי אמריקאי, שנשלח להודו ולפקיסטאן כדי לבדוק מה מצחיק את המקומיים. 
ב-2007 דיבב את איש העסקים הרשע האנק סקורפיו בסרט האנימציה המצליח "משפחת סימפסון" המבוסס על הסדרה המפורסמת משנות ה-90 בה דיבב גם כן מגוון של דמויות.
ב-2008 הופיע בשישה פרקים בסדרה "העשב של השכן".

בשנת 2023 יצא הסרט התיעודי "אלברט ברוקס: אחיה ואוהב" העוסק בחייו של ברוקס. את הסרט ביים רוב ריינר, חברו הקרוב מזה כ-60 שנה.

=== חייו האישיים ===
ברוקס נשוי לאמנית קימברלי שליין ולהם שני ילדים.

== פילמוגרפיה נבחרת==

== קישורים חיצוניים ==

* 

* 
==הערות שוליים==

קטגוריה:שחקני קולנוע וטלוויזיה יהודים אמריקאים
קטגוריה:במאי קולנוע יהודים אמריקאים
קטגוריה:קומיקאים יהודים אמריקאים
קטגוריה:תסריטאי קולנוע יהודים אמריקאים
קטגוריה:מדבבים יהודים אמריקאים
קטגוריה:אמריקאים שנולדו ב-1947
Root Down

Root Down הוא אלבום הופעה של להקת ביסטי בויז, יצא בשנת 1995.
הרצועות 1–3 הן גרסאות של השיר המקורי "Root Down" שיצא בשנת 1994 כחלק מהאלבום Ill Communication. רצועות 4–10 הוקלטו בסיבוב ההופעות "live in Europe" של חורף 1995.

את האלבום הפיקו הביסטי בויז והמפיק מריו קלדאטו השני.

== רשימת רצועות ==
#"Root Down (Free Zone Mix)" – 3:48
#"Root Down (Ill Communication Mix)" – 3:31
#"Root Down (PP Balloon Mix)" – 3:30
#"Time to Get Ill" – 1:59
#"Heart Attack Man" – 2:08
#"The Maestro" – 3:14
#"Sabrosa" – 2:53
#"Flute Loop" – 1:39
#"Time for Livin" – 1:58
#"Something's Got to Give" – 4:57 

ברצועה האחרונה השיר מסתיים ב-3:56. אחריו (ב-4:28) ניתן לשמוע ברצועה נסתרת קטע שהופק על ידי קוואמי כקדימון לתוכנית ספיישל ששודרה בגלי צה"ל לקראת הופעה של הלהקה בישראל.

האלבום מהווה הומאז' לאגדת הג'אז ג'ימי סמית ולאלבומו Root Down. דוגמת צליל (סמפל) של השיר "(Root Down (And Get It"מהווה בסיס לשיר "Root Down". 

==קישורים חיצוניים==

קטגוריה:ביסטי בויז
מנחם מזרחי

מנחם מזרחי צילום של שלומית כרמלי
תמונה של מנחם מזרחי מתערוכת היחיד השלישית שלו בגלריה גורדון, 1996 "מטרופולין"
מנחם מזרחי (1 ביוני 1951 – 3 בינואר 2011) היה צייר ישראלי שחי ופעל בתל אביב. מזרחי לא עזב מעולם את ישראל וכמעט לא יצא מתחומי העיר תל אביב, בה חי בגפו. עסק בציור, רישום, רישום מודל וציור בצבע שמן.

==תולדות חייו ויצירתו==
בילדותו חלה מזרחי בפוליו, מחלה שעיוותה את גופו. בין השנים 1977–1980 למד במכון אבני לאמנות בתל אביב. מיד לאחר סיום לימודיו לימד במכון משנת 1981 ועד 1986, לאחר מכן עבר ללמד ב"מימד", בית ספר לאמנות חזותית, ובמכון בת ים לאמנות. בין תלמידיו הבולטים הציירות מרים כבסה, מירב סודאי ומרילו לוין.

בין השנים 1992 ל-2002 קיים חמש תערוכות יחיד, כולן בגלריה גורדון.

ציוריו, הנוטים אל האקספרסיוניזם, מתרכזים בדמות האדם ומצבו הקיומי בחלל עירוני. סדרות ציוריו של דוגמנית בחדר מביעות את הניכור בין החדר החשוף לבין הדוגמנית המעורטלת. סדרות ציוריו של אדם ברחוב, שהן למעשה דיוקן עצמי של האמן, מביעות את הניכור שחש האדם הבודד, כל אדם, בעיר גדולה. בסדרת ציורים זו ניצב האדם רזה וכפוף בעיר אפורה וגשומה. גורם מרכזי בציוריו הוא האור העז האופייני לציור הישראלי.

לשם יצירת טקסטורות על גבי הבד נהג לאסוף חומרים מהרחוב, כגון שאריות משקעים שנותרו על כביש לאחר גשם, ולערבבם עם צבעיו.

בדבריו על תערוכת היחיד השלישית שלו ("מטרופולין") בגלריה גורדון כתב:

נפטר בגיל 59 ב-3 בינואר 2011.

==תערוכות==
===תערוכות יחיד===
* 1992 – גלריה גורדון
* 1994 – גלריה גורדון
* 1996 – "מטרופולין", גלריה גורדון
* 2000 – גלריה גורדון
* 2002 – גלריה גורדון

===תערוכות קבוצתיות===
* 1980 – דיוקן עצמי – אגודת הציירים והפסלים, ת"א
* 1986 – גלריה אלון, ירושלים
* 1987 – תערוכת אמן אורח במוזיאון בת-ים לאמנות עכשווית לרגל חגיגות 60 שנה לעיר
* 1988 – גלריה רגע, ת"א
* 1989 – "שמונה עשר אמנים בישראל" – תערוכה נודדת בגרמניה – Die pump galery,berlin Historic museums, Milberg, fish market gallery, effort
* 1989 – "ציור מהטבע", מרכז תרבות סמילנסקי, רחובות
* 1990 – גלריית גורדון, תל אביב
* 2001 – "תערוכת זהות" (דיוקן עצמי)
* 1992 – "דיוקנאות עצמים", גלריה קלרפלד פרי, ניו יורק
* 2001 – המוזיאון לאמנות ישראלית, רמת גן – ונוס
* 2003 - 2005 – תערוכה נודדת של אמנות לעם, "לילה 55"
* 2007 – אייבי נתן, "איש השלום" לרגל יום הולדתו ה–80, עיריית יבנה ואמנים ישראלים במחווה מיוחדת
* 2007 – מבטים על דיוקן, גלריית ד.ש דנון
* 2010 – וריאציות על סטודיו, גלריה דן, תל אביב

==קישורים חיצוניים==
* [https://web.archive.org/web/20100828080343/http://www.menachem-mizrachi.co.il/ מנחם מזרחי - צייר], אתר הבית
* 
* [https://others.co.il/מנחם-מזרחי/ תוכנית "חיים של אחרים" עם ערן סבאג על מנחם מזרחי], גלי צה"ל, 3 בינואר 2011
* 

קטגוריה:ישראלים שנולדו ב-1951
קטגוריה:ציירים ישראלים
קטגוריה:בוגרי מכון אבני
קטגוריה:נכים ישראלים
קטגוריה:נפגעי פוליו ישראלים
קטגוריה:אישים הקבורים בבית הקברות ירקון
קטגוריה:ישראלים שנפטרו ב-2011
טלזר 019 שירותי תקשורת בינלאומיים

סמליל הרשת בעבר
חברת 019 שרותי תקשורת בע"מ, נקראת בשם המסחרי גם mobile 019 היא חברת סלולר ישראלית המספקת שירותי תקשורת סלולרית מקומיים במתווה MVNO, שירותי טלפוניה בינלאומית תחת הקידומת 019, ובנוסף משמשת כספק שירותי אינטרנט קווי לבתים.

משרדיה הראשיים של החברה ממוקמים באריאל.

== היסטוריה ==
החברה הוקמה בשם טלזר 019 שירותי תקשורת בינלאומיים בע"מ, על ידי השותפים דוד, ידידיה, עזריה ובעז סלע, מבעלי חברת בלוקשתיל. ביולי 2010 החברה קיבלה ממשרד התקשורת רישיון למתן שירותי תקשורת בינלאומיים.

בינואר 2011 החברה החלה להציע את שירותיה לקהל הרחב. לחברת הבת של טלזר, עזי תקשורת בע"מ, רישיון מפעיל רשת סלולרית וירטואלית, והקידומת שהוקצתה לה היא 99–055. במרץ 2014 הוקצתה לה גם הקידומת 055-97.

בשנת 2013, לאחר שחתמה על הסכם עם פרטנר ופלאפון, החלה החברה להשתלב בשוק הסלולר הישראלי כמפעיל וירטואלי, תחת השם 019 מובייל. בשנים 2013–2017, השתמשה טלזר 019 בתשתית של פרטנר ופלאפון.

החל משנת 2018, הרשת עושה שימוש בתשתית משותפת של הוט מובייל ופרטנר. כמו כן, טלזר 019 היא ספקית אינטרנט בישראל.

החברה מוכרת גם קווי אינטרנט וסלולר עם אינטרנט כשר באמצעות עמותת נטפרי.

לחברה שלושה סניפים שממוקמים בנתב"ג, ויש לה בלעדיות למכירת סימים בנתב"ג.

== קישורים חיצוניים ==
* 
* 
* 

== הערות שוליים ==

קטגוריה:חברות תקשורת ישראליות
קטגוריה:תקשורת סלולרית בישראל
קטגוריה:ספקי שירותי אינטרנט בישראל
קטגוריה:אריאל
קטגוריה:ישראל: חברות שהוקמו ב-2010
אהרונוב

אהרונוב הוא שם משפחה יהודי ממוצא רוסי ואפגני. פירושו הוא בנו של אהרון.

קטגוריה:שמות משפחה יהודיים
קטגוריה:שמות משפחה שמבוססים על השם אהרן
גאגא

גאגא היא דרך עבודה גופנית שפותחה בידי אוהד נהרין, המציעה דרך ייחודית לחזק את הגוף ולשכלל את הגמישות הפיזית תוך פיתוח מודעות לחולשות גופניות. גאגא משמשת רקדנים ולא-רקדנים כאחד והיא נלמדת במקומות שונים ברחבי ישראל.

נהרין, המנהל האומנותי של להקת בת-שבע פיתח את גאגא במקביל לעבודתו עם רקדנים, ובעקבות פציעה שחווה. גאגא מציעה דרך לחזק את הגוף, לשכלל את הגמישות, הזריזות והיעילות, להעיר את החושים ואת הדמיון; העבודה משכללת את התנועה האינסטינקטיבית, חושפת את הקיבועים הפיזיים ומפתחת מודעות לתנועות הגוף. גאגא משמשת רקדנים כתרגול וכאימון יום-יומי, ומאפשרת מחשבה חדשה על גופניות ותנועה. במקביל היא מיועדת לכל אדם שחפץ לרקוד, והיא נלמדת במקומות שונים ברחבי הארץ ובעולם, בהם תל אביב, ירושלים, גליל ורחובות.

גאגא היא שפת תנועה המאפשרת לחקור, לחזק ולפתח גמישות בגוף. ההנחיה בשיעור גאגא ניתנת לא כתנוחה או כרצף צעדים בדומה לסגנונות המחול המוכרים אלא כדימוי, למשל: דמיינו שאתם אוחזים בכדור, דמיינו שעמוד השדרה שלכם הוא נחש. במהלך השיעור יש שימוש בביטויים שונים שעוזרים ליצור, לחקור ולשנות ביטוי גוף, כגון: עור רגיש, מפרקים משומנים, ידיים רכות. העיקרון הבסיסי הוא להיות בתנועה כל הזמן, ויצירת מרחב מוגן לחקירה בלי שיפוט. גאגא היא כלי מסייע לחקר תנועה, והיא עוזרת לחזק את התנועה ולהפוך אותה לקלה, מעודנת ומודעת יותר.

שיעור גאגא מבוסס על רצף הנחיות שבאות זו על גבי זו. כל הוראה לא מבטלת את הקודמת אלא מתווספת אליה, שכבה על שכבה. הגאגא תובעת ערנות לתחושות המתעוררות בגוף, ליכולותיו ולמגבלותיו, וחיפוש אחר איכות התנועה והקשבה לחוויה הנלווית אליה.

לדברי אוהד נהרין:
:"גאגא מציעה מטלות מאתגרות בכמה רבדים. אנו מודעים לקשר בין מאמץ לתענוג, אנו מודעים למרחק שבין אברי גופינו, אנו מודעים לחיכוך בין הבשר לעצמות שלנו, אנו חשים במשקל של איברנו, ובכל זאת הצורה שלנו לא נקבעת על ידי כח המשיכה... אנו חוקרים תנועה רב ממדית, אנו נהנים מתחושת הבעירה בשרירים, אנו זמינים לפעולה. אנו מודעים לחומרים שמהם אנו עשויים, אנו מודעים לכוח המתפרץ שבנו, ולעיתים אנו עושים בו שימוש. אנו יכולים לשנות את הרגלי התנועה שלנו. אנו יכולים להיות רגועים ודרוכים בו-בזמן..."

== לקריאה נוספת ==
* אירית ליבנה מראיינת את צופיה נהרין, "בין פלדנקרייז לגאגא אנשים", 2017, מחול עכשיו 32, עמ' 17.
* 

== קישורים חיצוניים ==
* טל לוין, "[https://www.haaretz.co.il/gallery/cinema/movie-reviews/1.3260117 מיסטר גאגא": הרומן הקולנועי של היימן ונהרין], "הארץ", 30 באוקטובר 2015.
* שמוליק דובדבני, '[https://www.ynet.co.il/articles/0,7340,L-4719322,00.html מיסטר גאגא': משחקי השליטה של אוהד נהרין]', 2 נובמבר 2015 (ynet).
* אלדד מנהיים, "[https://web.archive.org/web/20180311081204/http://www.israeldance-diaries.co.il/wp-content/issues/DT29.pdf מחשבות וראיון קצר בעקבות צפייה בסרט מיסטר גאגא]", 2016' מחול עכשיו 29, עמ' 47–49.

== הערות שוליים ==

קטגוריה:מחול
קטגוריה:מחול מודרני
מדינה ריבונית

מדינה ריבונית היא מדינה בעלת טריטוריה מוגדרת עליה מוחלת ריבונות פנימית וחיצונית, אוכלוסייה קבועה, ממשלה, עצמאית (אינה תלויה או כפופה למדינות או למעצמות אחרות), וכן בעלת הזכות לכונן יחסים דיפלומטיים עם מדינות ריבוניות אחרות.

אמנם מדינות ריבוניות יכולות להתקיים לכאורה מבלי שמדינות אחרות יכירו בהן, אך הכרה שכזו היא אחת הקריטריונים במשפט הבין-לאומי להתקיימותה של מדינה. מדינות שלא הוכרו ככאלה על ידי מדינות אחרות, לא תוכלנה למעשה לכרות הסכמים או לקיים יחסים עם מדינות ריבוניות אחרות.

== היסטוריה ==
מאז המאה ה-19, כמעט כל האזורים המיושבים בעולם חולקו לטריטוריות בעלי גבולות קבועים. קודם לכן, היו קיימים שטחי קרקע נרחבים ברחבי העולם אשר אף גורם לא הכריז בעלות עליהם או אשר לא היו מיושבים, או אשר היו מיושבים על ידי עמים נוודים אשר לא התארגנו מעולם כמדינות. עם זאת, גם בתוך המדינות של ימינו ישנם שטחים פתוחים נרחבים, כמו יערות הגשם של האמזונס, אשר אינם מיושבים או אשר מיושבים אך ורק או בעיקר על ידי אוכלוסיית ילידים. כמו כן, ישנן מדינות אשר אינן מחזיקות דה פקטו בשליטה על כל השטח של מדינתן.

נכון להיום הקהילה הבין-לאומית כוללת יותר מ-200 מדינות ריבוניות, רובן מיוצגות באו"ם.

== ראו גם ==
* ריבונות
* מדינה
* עצמאות
* הכרה דיפלומטית
*חסינות ריבונית

קטגוריה:משפט בין-לאומי
nn:Suverenitet#Suveren stat
קאלן סקינק

קאלן סקינק (בסקוטית: Cullen Skink) הוא נזיד (מרק סמיך) מהמטבח הסקוטי שמקורו בעיר קאלן שבמוריי, בחופה הצפון מזרחי של סקוטלנד. מרק זה מכיל "פינן האדי" (Finnan Haddie) - דג חמור ים מעושן, וכן תפוחי אדמה ובצלים. המרק מוגש לרוב כמנה ראשונה בארוחה סקוטית מסורתית.

מקור שמו של המאכל בגאלית סקוטית, כאשר "סקינק" משמעו ברך או פרסה של בשר - מהם נעשו בעבר מאכלי נזיד. לימים התפתח המונח "סקינק" לתאר כל נזיד בשרי סמיך, ולימים כל מרק. מרק זה מוצאו מהעיר קאלן, ומכאן שמו.

מאכל זה מוזכר בתיאור מסעם של ג'יימס בוסוול וד"ר סמיואל ג'ונסון לסקוטלנד, והם כותבים כי אכלו אותו בבקרם בקאלן ב-26 באוגוסט 1773 וכי ד"ר ג'ונסון נגעל מחמור הים המיובש שבושל בנזיד.

==קישורים חיצוניים==

* [http://www.scottishrecipes.co.uk/cullenskink.htm מתכון]

קטגוריה:מרקים
קטגוריה:המטבח הסקוטי
קוק-א-ליקי

מרק קוק-א-ליקי (בסקוטית: Cock-a-leekie - "עוף וכרישה") הוא מרק המהווה את אחד המאכלים המסמלים את המטבח הסקוטי, ונחשב לאחד המאכלים הלאומיים של סקוטלנד. המרק הוא מרק עוף העשוי מציר בשר עוף וכרישה. בעבר נהגו להוסיף למרק גם שזיפים, וזאת כדי להוסיף טעם למרק (בתקופה בה תבלינים היו יקרים ביותר).

מרק זה מתואר במתכונו הנוכחי כבר בכתבים משנת 1598. בסוף המאה ה-18 היה זה הדיפלומט והגסטרונום הצרפתי שארל-מוריס דה טליראן שהציע כי השזיפים יוצאו מהמרק לפני הגשתו. רעיונו התקבל, ולימים הם הוצאו מהמתכון לחלוטין.

==קישורים חיצוניים==
* [http://www.soupsong.com/rcockale.html ההיסטוריה של המרק]
* [http://www.hashulchan.co.il/?CategoryID=82&ArticleID=8655 מתכון] באתר "השולחן"
* [https://web.archive.org/web/20100815082751/http://www.doctors.co.il/re-4326/ מתכון]

==הערות שוליים==

קטגוריה:המטבח הסקוטי
קטגוריה:מרקים
קטגוריה:מאכלי כרישה
נזיד סקוטי

נזיד סקוטי או מרק סקוטי (באנגלית: Scotch broth) הוא נזיד (מרק סמיך) שמקורו במטבח הסקוטי וכיום נודע ברחבי העולם בשם זה.

מרק סמיך זה עשוי שעורה, וכן בשר כבש (לעיתים יותר נדירות - בשר בקר), ירקות שורש (גזר, לפת), וכן כרישה, לפת צהובה או כרוב המוספים למאכל בסוף הבישול (במטרה שישמרו על מרקמם).

לעיתים מוסיפים לתבשיל קטניות מיובשות.

מרק סמיך זה היווה לרוב את המנה העיקרית של הארוחה, והוכן ממוצרים פשוטים וזולים, מה שהסביר את הפופולריות הרבה שלו. המרק מוזכר בכתביו של ד"ר סמיואל ג'ונסון עת זה ביקר בסקוטלנד בשלהי המאה ה-18. הגירה מסקוטלנד לארצות הברית הביאה להופעתו בספרי בישול בארצות הברית בשנת 1881. בתקופה זו נדד גם לאנגליה והפך פופולרי גם שם (מופיע בספרי בישול אנגליים ויקטוריאניים).

כיום מאכל מסורתי זה נמכר גם בקופסאות שימורים.

==קישורים חיצוניים==
* [http://www.scottishrecipes.co.uk/scotchbroth.htm מתכון באתר scottishrecipes]
* [http://www.information-britain.co.uk/recipedetail.php?id=12 היסטוריה של המרק]

קטגוריה:מרקים
קטגוריה:מאכלי בשר
קטגוריה:המטבח הסקוטי
טמרין שחור

טמרין שחור (שם מדעי: Saguinus niger) המכונה גם טמרין שחור-ידיים הוא מין של פרימט מסוג טמרין. תפוצתו בצפון ברזיל ממש מדרום לנהר האמזונאס מנהר שינגו שבמדינת פארה ממערב ועד נהר פינדארה (Rio Pindaré) שבמדינת מרניאו ממזרח. בנוסף, הוא מצוי באי מרז'ו שבדלתת האמזונאס.
== מאפיינים ==
הטמרין הוא שוכן עצים ביערות גשם ראשוניים ומשניים והוא פעיל יום.
שטחי המחיה שלו הם השטחים הפגיעים ביותר באמזונאס בעקבות הפיתוח התעשייתי ולכן אוכלוסיית מין זה נמצא בירידה מתמדת. 

הטמרין השחור חי בקבוצות של 4 עד 15 פריטים אבל בדרך כלל הקבוצות הן של 5-8 פריטים. הקבוצה מכילה נקבה דומיננטית אחת, שהיא היחידה שמתעברת. 

צבע גופו של הטמרין השחור הוא שחור ברובו, מלבד הגב לו שילוב של צבע שחור ולבן. אוזניו גדולות יחסית למיני טמרין אחרים.
* אורך גופו של הזכר הוא 23.5 ס"מ ואורך זנבו 37.6 ס"מ.
* אורך גופה של הנקבה הוא 22.8 ס"מ ואורך זנבה 37.8 ס"מ.
* משקלו של טמרין שחור הוא כ-500 גרם.

הטמרין השחור כמו שאר המינים בסוג טמרין הוא אוכל-כול כאשר כ-90% ממזונו הם פירות, נקטר וגומי והשאר חרקים.

==קישורים חיצוניים==

==הערות שוליים==

קטגוריה:טקסונים שתוארו בידי אטיין ז'ופרואה סנט-אילר
קטגוריה:מרמוסטיים
קטגוריה:ברזיל: יונקים
קטגוריה:בעלי חיים שתוארו ב-1803
קראנאכאן

קראנאכאן או קראנאחאן (בסקוטית: Cranachan) הוא קינוח מסורתי מהמטבח הסקוטי.

קינוח זה מורכב מקצפת המעורבבת עם ויסקי, דבש, פטל אדום, שעליהם מפזרים שיבולת-שועל קלויה. בעבר נעשה שימוש בגבינת קרוודי בהכנת המאכל, במקום בקצפת.

מקובל להגיש את המאכל כאשר כל אחד ממרכיביו מובא לשולחן וכל אחד מהסועדים מרכיב את הקינוח. כיום נהוג להגיש את הקינוח בכוסות גבוהות.

קינוח זה נאכל לרוב בשלהי הקיץ ובסתיו, אולם כיום מקובל לאכלו בכל השנה, וכן מקובל להגישו בחתונות בסקוטלנד.

==ראו גם==
* פבלובה
* איטון מס

==קישורים חיצוניים==
*[http://www.undiscoveredscotland.co.uk/usrecipes/cranachan/ ההיסטוריה של המאכל והסבר מפורט ומצולם לאופן הכנתו באתר undiscoveredscotland]

קטגוריה:קינוחים
קטגוריה:המטבח הסקוטי
טמרין ג'ופריי

טמרין ג'ופריי (שם מדעי: Saguinus geoffroyi) הוא מין של פרימט מסוג טמרין. תפוצתו בפנמה וקולומביה. טמרין זה, בדומה לשאר סוגי הטמרין, הוא פעיל יום ושוכן עצים.

טמרין ג'ופריי אוכל חרקים, פירות ותפליטי עצים (בעיקר גומי) רוב מזונו הוא חרקים ופירות אך גם תפליט עץ חשוב לתזונתו כיוון ששיניו לא מאפשרות לו לחדור אל העץ, הוא אוכל תפליטי עצים כאשר פשוט להגיע אליהם. בנוסף, הוא שותה מים מעלי הכותרת של צמח הבלזה.

הטמרין חי בקבוצות של 2 עד 40 פרטים כאשר יש לפחות אחד מכל זוויג. גודל סטנדרטי של קבוצה הוא 7 באזור הפסיפי של תעלת פנמה ו-5 בצד האטלנטי. בכל קבוצה נקבה שולטת אחת שמתעברת. לאחר הריון של 145 ימים נולדים בדרך כלל תאומים. הזכרים אמונים על טיפול בגורים. הגורים מגיעים לבגרות מלאה בגיל שנתיים וחיים כ-13 שנה.

==מיון טקסונומי==
כמו שאר הטמרינים, טמרין ג'ופריי הוא פרימאט מסדרת קופים רחבי-אף אשר תפוצתם בעולם החדש. ב-2001 הטמרינים נכללו במשפחת צבוסיים שבה נמצאים בין השאר סוגי קפוצ'ין, קוף עכביש וקוף סנאי. ב-1977 פיליפ הרשקוביץ סיווג את טמרין ג'ופריי כתת-מין של טמרין לבן-קודקוד אולם מחקרים חדשים יותר הראו כי שני המינים שונים מבחינה טקסונומית והפרידו בין המינים.

==תיאור==
אין הבדל ניכר בין שני המינים. גבם, זנבם והחלק העליון של הידיים שחור עם קווים לבנים או צהובים, גפיים וקדמת הגוף צהובים או לבנים, העורף אדמדם. הפרצוף שחור ללא שיער מלבד שערות לבנות באזור הגבות. רצועת שיער שמתחילה מעל העיניים ועד העורף, מה שנותן למין זה מראה מוהיקני.

* אורך הגוף: 23.4 - 25.2 ס"מ.
* אורך הזנב: 31.5 - 39.7 ס"מ.
* משקל: 520 - 577 גרם.
* משקל המוח: 10.5 גרם.

==תקשורת==
טמרין ג'ופריי משמיע כ-10 צלילים שונים. התדר (1-1.5 קילוהרץ) נמוך משאר המרמוסטיים (5-10 קילוהרץ). בנוסף לצלילים קיימת תקשורת ויזואלית כדוגמת הוצאת הלשון או הרמת הזנב.

==מצב שימור==
מצב השימור של מין זה הוא ללא חשש, וזאת אף על פי שהוא נחשב כחיית מחמד. באמריקה הצפונית הוא אף מתרבה בשבי, אך הוא כמעט לא מתרבה באירופה. על אף מצבו הטוב, אוכלוסיית מין זה נמצאת בירידה במקומות חיותו המקוריים בעקבות ציד וכריתת יערות.

==קישורים חיצוניים==

==הערות שוליים==

קטגוריה:טקסונים שתוארו בידי ז'אק פושרן
קטגוריה:מרמוסטיים
קטגוריה:קולומביה: יונקים
קטגוריה:פנמה: יונקים
קטגוריה:קולומביה: בעלי חיים אנדמיים
קטגוריה:פנמה: בעלי חיים אנדמיים
קטגוריה:בעלי חיים שתוארו ב-1845
קטגוריה:יונקים ביערות הגשם של אמריקה המרכזית
היכל הספורט האוניברסלי של צסק"א

קומפלקס הספורט האוניברסלי של צסק"א על שם אלכסנדר גומלסקי (ברוסית: Универсальный спортивный комплекс ЦСКА имени А. Я. Гомельского) היה מבנה ספורט רב-תכליתי במוסקבה, בירת רוסיה, שנבנה בשנת 1979.
== היסטוריה ==
ההיכל נבנה כדי לארח את משחקי הכדורסל של אולימפיאדת מוסקבה (1980) בשנת 1979 והחל לשמש כאולם הבית של מועדון הכדורסל המוערך צסק"א מוסקבה וקבוצת הקטרגל צסק"א מוסקבה. הלכה למעשה, הוא נבנה כאולם ספורט רב תכליתי המכיל משטחי טניס, מגרשי כדוריד, קטרגל, כדורסל, בריכות שחייה ושימש בית לאליפויות עולמיות ויבשתיות בשחייה ובתחומים שונים, כאשר התחרויות נערכות במוסקבה.

לאחר מותו של אלכסנדר גומלסקי באוגוסט 2005, ההיכל החל לשאת את שמו של מאמן הכדורסל המוערך של צסק"א ובאוקטובר 2006 רשמית החל לשאת את השם "קומפלקס הספורט האוניברסלי של צסק"א על שם אלכסנדר גומלסקי". בינואר 2021 הודיע משרד ההגנה של רוסיה על כוונתו להרוס לגמרי את ההיכל לצורך בניית קומפלקס ספורט חדש מאפס.
==קישורים חיצוניים==

==הערות שוליים==

קטגוריה:מוסקבה: אצטדיונים ומתקני ספורט
קטגוריה:צסק"א מוסקבה
קטגוריה:אולמות כדורסל ברוסיה
שמורת אלוני יצחק

מראה בשמורה
שְׁמוּרַת אַלּוֹנֵי יִצְחָק היא שמורת טבע השוכנת בדרומה של רמות מנשה, בין גבעת עדה מצפון לכפר גליקסון מדרום. 

==היסטוריה==
תוכנית מפורטת של השמורה הופקדה בינואר 1969. בשנת 1969 השמורה גודרה כהכנה להכנסת חיות בר. השמורה הוכרזה ב-18 בדצמבר 1969, וכללה אז כ-125 דונם. בשנת 2013 הורחבה ההכרזה והשמורה משתרעת על-פני שטח של 157.3 דונם.

==צמחייה==
השמורה עשירה בעצי אלון התבור שנותרו מיער השרון שכיסה עד מלחמת העולם הראשונה את מרבית שטחו של השרון, ולצידם עצי לבנה רפואי, עוזרר קוצני ואשחר ארץ ישראלי. לצד העצים צומחים בשמורה צמחים מטפסים דוגמת שרביטן, פואה מצויה ואספרג החורש, והיא עשירה בפריחת רקפות בעונה. בסתיו ובחורף פורחים בשמורה רקפת מצויה, כרכום חורפי, כלנית מצויה, עירית גדולה ועוד.

==דרכים ואתרים==
למעט מסלול מעגלי משולט בדרום השמורה, שלאורכו שלטי מידע אודות הצומח, אין בשמורה שירותים למטיילים, דוגמת ברזיות או פינות פיקניק. בקצה הדרום-מערבי של השמורה הוקמה בשנת 2003 פינת זיכרון לרויטל אוחיון ושני בניה, שנרצחו בפיגוע בקיבוץ מצר ב-10 בנובמבר 2002. בשמורה נמצאת גם אנדרטה לרצח השלושה מגבעת עדה בשנת 1938. 

==שם השמורה==
כמו כפר הנוער הסמוך לה ממזרח, השמורה קרויה על-שם יצחק גרינבוים שהיה ממנהיגי התנועה הציונית בפולין, חבר הסיים הפולני, חבר מנהלת העם ושר הפנים הראשון של מדינת ישראל.

==קישורים חיצוניים==

* [http://www.inature.info/wiki/שמורת_אלוני_יצחק שמורת אלוני יצחק], אתר "טבע ונופים בישראל" 
* 
* 

==הערות שוליים==

קטגוריה:עצים עתיקים בארץ ישראל
אלוני יצחק
קטגוריה:רמות מנשה
Across the Universe

"Across the Universe" (בעברית: "מעבר ליקום") הוא שיר של הביטלס שנכתב על ידי ג'ון לנון, ושהקרדיט עליו נרשם על שם לנון-מקרטני. השיר הופיע לראשונה באלבום אוסף לצדקה של אמנים שונים, "No One's Gonna Change Our World", ("אף אחד לא הולך לשנות את עולמנו", שם הדומה מאוד לשורה מהפזמון "שום דבר לא ישנה את העולם שלי".) בדצמבר 1969, ומאוחר יותר באלבום Let It Be.

ב-2007 יצא סרט בעל אותו שם, המלווה בשירים של הלהקה.

ב-4 בפברואר 2008, 40 שנה לאחר הקלטת השיר, שודר השיר על ידי נאס"א לכיוון כוכב הצפון.

באפריל 2011 סיקר עיתון ה-Independent את הדמיון בין השיר Echoes של להקת פינק פלויד לבין Across the Universe. מעריצים ומבקרים רבים טענו כי פינק פלויד "העתיקו" או "חיקו" את Across the Universe שיצא ב-1969, כאשר השיר Echoes יצא שנתיים לאחר מכן, ב-1971. מעולם לא התקבל אישור רשמי לכך שפינק פלויד העתיקו או חיקו את השיר או רק סימפלו אותו.<ref></ref>

== מצעדים ==
{| class="wikitable"
|+מצעדי כל הזמנים
!ארגון
!שם
!מיקום
|-
|כאן 88
|מצעד שירי הביטלס של כאן 88
|13
|}

==קישורים חיצוניים==

== הערות שוליים ==

קטגוריה:שירי 1969
קטגוריה:שירי הביטלס
קטגוריה:שירים באנגלית
קטגוריה:בלדות משנות ה-1960
קטגוריה:בלדות פולק
קטגוריה:שירים פסיכדליים
קרוודי

קרוודי (באנגלית: Crowdie) היא גבינת שמנת סקוטית בה נעשה שימוש במאכלים מסורתיים במטבח הסקוטי, כגון בהכנת קראנאכאן. 

הגבינה רכה ומתפוררת, וטעמה חמוץ. בגבינה זו אחוזי שומן נמוכים ביותר, משהיא מיוצרת מחלב דל שומן.

ייצור הגבינה החל בסקוטלנד במהלך ימי הביניים וסוברים כי היא הכנתה בסקוטלנד החלה במאה השמינית בהשפעת הפלישה ה ויקינגית.

==קישורים חיצוניים==
*[http://www.cheese.com/Description.asp?Name=Crowdie תיאור הגבינה באתר Cheese.com]

קטגוריה:גבינות רכות
קטגוריה:המטבח הסקוטי
1989 בישראל

1989 בישראל (ה'תשמ"ט–ה'תש"ן) הייתה השנה בה חגגה 41 שנה מיום היווסדה.

== הנהגה ==
טקס הענקת [[פרס ביטחון ישראל על ידי שר הביטחון יצחק רבין, נשיא המדינה חיים הרצוג, ראש הממשלה יצחק שמיר והרמטכ"ל דן שומרון, ב-1989]]

== אירועים בולטים ==

* ב-29 בינואר – תאומי המבחנה הראשונים בישראל נולדים.
* 1 במרץ – נערכות בחירות לרשויות המקומיות, לאחר שנדחו ממועדן המקורי ב-1988.
* ביולי – המכביה ה-13.
* ב-11 באוקטובר ערק לישראל הטייס הסורי בסאם עאדל עם מטוסו מדגם מיג 23 ונחת במנחת מגידו.
* 20 באוקטובר – גופות של חמש נשים ושני גברים מתגלות בשתי דירות בדרום תל אביב וביפו. כעבור כמה שבועות נתפס הרוצח הסדרתי, מוחמד חלבי, עזתי ששימש כמשתף פעולה.

=== פיגועי טרור פלסטינים בולטים ===
פיגועי טרור פלסטינים בולטים שבוצעו נגד מטרות ישראליות במהלך 1989:
* 16 בפברואר – נחטף ונרצח החיל אבי סספורטס לאחר שעלה לטרמפ בצומת הודיה. תמורת שחרורו נדרש שחרורם של 1,500 מחבלים. גופתו נמצאה לאחר שלושה חודשים.
* 3 במאי – חייל צה"ל, רב-טוראי אילן סעדון, נחטף ונרצח על ידי אנשי חמאס.
* 22 ביוני – פרופסור מנחם שטרן, מומחה עולמי לתולדות עם ישראל נדקר למוות בידי מחבל בעמק המצלבה בירושלים.
* 6 ביולי – הפיגוע בקו 405: מחבל מדרדר את אוטובוס אגד קו 405, לתהום ליד קריית יערים. 16 הרוגים.
* 13 ביולי – מחבל משליך רימון לרחבת הכותל המערבי במהלך טקס סיום המכביה ה-13. 31 איש נפצעו.

=== תאריכים לא ידועים ===
* נוסד הקיבוץ נאות סמדר.
* נערכו הבחירות לוועידה ה-16 של ההסתדרות הכללית של העובדים בישראל

== נולדו ==

(:קטגוריה:ישראלים שנולדו ב-1989)
* 3 בפברואר – ישי ריבו, זמר-יוצר ישראלי
* 4 באפריל – בניה ברבי, זמר-יוצר ישראלי
* 17 באפריל – מאור אדרי, זמר ישראלי
* 26 במאי – עמית פרקש, שחקנית וזמרת ישראלית ילידת קנדה
* 8 ביולי – ירדן ג'רבי, ג'ודוקא עבר ישראלית
* 22 ביולי – יון תומרקין, שחקן ישראלי
* 10 באוגוסט – בן סהר, כדורגלן ישראלי
* 16 באוגוסט – רן בוקר, עיתונאי ישראלי
* 3 בספטמבר – מאור שוויצר, שחקן ישראלי
* 12 בספטמבר – תמר אריאל, נווטת הקרב הדתיה הראשונה בחיל האוויר הישראלי (נהרגה ב-2014 בסופת השלגים בנפאל)
* 8 באוקטובר – חגית יאסו, זמרת ישראלית
* 20 באוקטובר – בריו חקשור, זמר ישראלי
* 28 באוקטובר – שיר אלמליח, דוגמנית ישראלית
* 16 בדצמבר – לי בירן, שחקן ישראלי
* 26 בדצמבר – נגה ארז, זמרת ישראלית

== נפטרו ==

(:קטגוריה:ישראלים שנפטרו ב-1989)
דן בן אמוץ
* 4 בינואר – דבורה נצר, חברת הכנסת מטעם מפא"י (נולדה ב-1897)
* 21 בפברואר – משה אונא, מראשי הקיבוץ הדתי וחבר הכנסת מטעם המפד"ל (נולד ב-1902)
* 9 באפריל – משה ציפר, פסל ישראלי (נולד ב-1902)
* 20 באוקטובר – דן בן אמוץ, סופר ישראלי (נולד ב-1924)
* 2 בנובמבר – רוני רוזין, כירורג ישראלי (נולד ב-1931)

== קישורים חיצוניים ==

*
צבי הירשהורן

הרב צבי הירשהורן (תרנ"ט או תר"ס, 1900 - אייר תש"ג, מאי 1943) היה רבה של יבזורנה ונשיא "צעירי אגודת ישראל" בפולין. נספה בפינוי גטו לבוב או במחנה ינובסקה.

==תולדותיו==
===לפני השואה===
הירשהורן נולד במשפחה חסידית לר' שמואל ולרבקה. כילד למד אצל ר' שלום רוזנפלד מקמינקה (השני - תרי"ג-תר"צ) שבגליציה המזרחית. המשפחה עסקה במסחר והייתה אמידה, אך בעקבות פרוץ מלחמת העולם הראשונה ועקירתם ללבוב, הידרדר מצבה הכלכלי. אף על פי כן דאגו הוריו להעניק לו את החינוך התורני הטוב ביותר. הוא למד בישיבת "מחזיקי לומדי תורה" של חסידות בלז, ונודע כמתמיד ובעל כישרונות ברוכים. כיוון שחוגי חסידי בלז לא היו לפי רוחו, עבר לקלויז זידיצ'וב בלבוב, וייסד עם חבריו מהקלויז את סניף ארגון "צעירי אגודת ישראל" בלבוב. בקלויז המשיך בשקידתו בלימוד התורה ורכש גם השכלה כללית. 

הרב מאיר שפירא מלובלין השפיע עליו להצטרף לפעילות ב"אגודת ישראל". התפרסם כנואם מבריק לאחר שבהיותו בגיל 24 בתרפ"ד נשא נאום שריתק את שומעיו בחגיגת סיום לימוד מסכת עירובין בזלוצ'וב במחזור הראשון של לימוד הדף היומי.

השפעתו העיקרית בכתב ובעל-פה הייתה על הדור הצעיר, ובתרפ"ט נבחר לתפקיד נשיא "צעירי אגודת ישראל" ושוב בתרצ"ב.

פעל רבות למען העלייה לארץ ישראל בדרכים שונות: בנאומים שנשא בכנסייה הגדולה של אגודת ישראל בתרצ"ז, במאמרים שפרסם, בסיוע לארגן את "ה"הכשרות" של "צעירי אגודת ישראל", בהתנדבות למען קרן היישוב, ובעזרה בהענקת אישורי עלייה, כשלמטרה זו עמד בקשר על המרכזים הארצישראליים של אגו"י בפרנקפורט ובוורשה.

לצד היותו מנהיג "צעירי אגודת ישראל" הכין עצמו להיות רב בישראל ולשם כך עבר לקוברין לפי עצתו של ר' ישראל מצ'ורטקוב ולמד כמה שנים הוסמך לרבנות אצל הרב פסח פרוסקין שנודע כראב"ד וראש ישיבה בקוברין. בתר"צ מונה לרבנות יבזורנה (שליד קטוביץ) וכיהן שם 8 שנים. בגלל מחלוקת עם חסידי בלז עזב את העיירה, ובתרצ"ח בחרה בו קהילת ביאלה–פודלאסקה לתפקיד רב הקהילה. אך בגלל פרוץ מלחמת העולם השנייה לא הספיק לכהן במשרה זו.

===בימי השואה===
הוא ברח מיבזורנה ללבוב כשלפי גרסה אחת כיוון שהכריז על החרמת סחורות מגרמניה, הוא היה מהרבנים שהגרמנים חיפשו מיד בכניסתם לפולין, ולפי גרסה אחרת האשימו אותו בפעילות קומוניסטית בגלל הלשנה שקרית של יהודים. בתקופה הראשונה כשלבוב הייתה בשלטון סובייטי סייע רבות לפליטים היהודיים שהגיעו לעיר, וכן לימד תורה בסתר ועודד את יהודי הקהילה והפליטים שהתאספו. לאחר פלישת הנאצים ללבוב בקיץ תש"א פעל כחבר היודנראט, אך בהמשך כשהבין שההשתתפותו בה חסרת תועלת, הסתתר אצל ר' מנחם נחום פרידמן מהוסיאטין (תר"ם-כסלו תש"ג) ור' משה פרידמן מבויאן-קראקא. ניצל מהגירושים הראשונים, אך נספה או בפינוי הגטו או במחנה ינובסקה.

==לקריאה נוספת==
*הרב יצחק לוין (עורך), אלה אזכרה : אוסף תולדות קדושי ת"ש-תש"ה, כרך שני, "המכון לחקר בעיות היהדות החרדית", ניו יורק תשי"ז
*מאיר וונדר, מאורי גליציה : אנציקלופדיה לחכמי גליציה, כרך ב 
*זאב פישר-שיין (זוהר), בסוד ישרים ועדה, הוצאת נצח, בני ברק תשכ"ט

==קישורים חיצוניים==
*[https://web.archive.org/web/20100613121817/http://zachor.michlalah.edu/manhigim/manhigim_t.asp?num=56&chug=manhigim&color=144B5B הרב צבי הירשהורן / יאבורזנה (Jaworzno) – גליציה], באתר "זכור - אמונה בימי השואה" המופעל בידי "המרכז לחקר השואה" של מכללה ירושלים

==הערות שוליים==

קטגוריה:אסירים בגטו לבוב
קטגוריה:רבנים שנספו בשואה
קטגוריה:רבנים חסידים
קטגוריה:רבנים פולנים
קטגוריה:רבנים גליציאנים
קטגוריה:פעילי אגודת ישראל
קטגוריה:בוגרי ישיבת קוברין
אליזבת מקגאוורן

אליזבת מקגאוורן (באנגלית: Elizabeth McGovern; נולדה ב-18 ביולי 1961) היא שחקנית אמריקאית, שהייתה מועמדת לפרס אוסקר לשחקנית המשנה הטובה ביותר ופרס גלובוס הזהב בשנת 1981 על תפקידה בסרטו של מילוש פורמן "רגטיים".

== ביוגרפיה ==
נולדה באוונסטון, אילינוי, בתם של קת'רין וולקוט, מורה בבית ספר תיכון ושל פרופסור ויליאם מונטגומרי מקגאוורן. אחותה היא הסופרת קאמי מקגאוורן. משפחתה עברה להתגורר בלוס אנג'לס לאחר קבלתו של אביה לעבודה באוניברסיטת קליפורניה בלוס אנג'לס.
החלה לשחק ב"תיכון צפון הוליווד" בו למדה, שם בעת הופעה במחזה "צבע השיניים שלנו" צדה את עינייה של הסוכנת ג'ואן סקוט שהתרשמה ממשחקה והמליצה לה ללמוד משחק באופן מקצועי. מקגאוורן שעתה לעצתה ולמדה משחק בבית הספר ג'וליארד ובתיאטרון הקונסרבטוריון שבסן פרנסיסקו, את לימודיה במוסדות אלה סיימה בהצלחה ב-1982.

בזמן לימודיה בג'וליארד קיבלה הצעה לשחק בסרטו של רוברט רדפורד "אנשים פשוטים", בו גילמה בתפקיד הבכורה שלה את ג'נין פראט, חברתו של הנער הבעייתי קונראד ג'ארט (טימותי האטון).
בשנה שלאחר מכן הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לפריצת השנה על הופעתה בתור הדוגמנית האמריקאית אוולין נסביט, בסרטו של מילוש פורמן "רגטיים".
גילמה את דמותה של דבורה גלי הנאנסת בידי המאפיונר היהודי דייוויד "נודלס" אהרונסון (רוברט דה נירו) בדרמת הפשע התקופתית של סרג'יו ליאונה "היו זמנים באמריקה".
בשנות ה-90 שיחקה לסבית בשם מויירה בדרמה הבדיונית ספרותית "מעשיית עוזרת הבית" ובתור סוזן סטרינגהאם, חברתה למסע של מילי ט'ייל בדרמה הספרותית מאת הנרי ג'יימס "כנפי היונה". בשנת 2001 שיחקה בקומדיה הצבאית "חייל מצטיין" כאשתו של קולונל ברמן (אד האריס). ב-2010 הופיעה בשוברי הקופות "התנגשות הטיטאנים" בתור מרמרה, אמו המאמצת של פרסאוס (סאם וורת'ינגטון) וב"קיק אס" בתור גברת ליזווסקי.

מקגאוורן הייתה מאורסת לשחקן הקולנוע שון פן. ב-1992 התחתנה עם המפיק האנגלי סיימון קרטיס. לזוג נולדו שתי בנות.

== פילמוגרפיה==
* רגטיים (1981)
*חולה אהבה (1983)
* ירח רומנטי (1984)
* היו זמנים באמריקה (1984)
* גזע מקומי (1986)
* מחלון חדר המיטות (1987)
* צירי לידה (1988)
* ג'וני הנדסום (1989)
* זעזועים במערכת (1990)
* נעימות מחר (1990)
* מלך הגבעה (1993)
* החסרונות של מרגרט (1998)
* בית האשליות (2000)
* חדר עם נוף (2007)
* בלתי נתפס (2008)
*פסגת המלאכים (2011)
*מזג אוויר עליז לחתונה (2012)
* האישה בזהב (2015)
* בלתי צפוי (2015)
*Showing Roots (2016)
* האישה (2017)
* הנוסע (2018)
* The Chaperone(2018)
* A Name Without a Place (2019)
* אחוזת דאונטון (2019)
*אחוזת דאונטון 2: עידן חדש (2022)

=== טלוויזיה ===
*אם לא בשבילך (1995)
*The Flamingo Rising (2001) - סרט טלוויזיה של CBS
*האחווה של פולין, ניו המפשייר (2003)
*Three Moons Over Milford (2006)
*קיפאון (2007)
* אחוזת דאונטון (2010–2015)
*מלחמת העולמות (2019–2021)

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
מרסל דאסו

מרסל דאסו (בצרפתית: Marcel Dassault; נולד בשם מרסל בלוך, 22 בינואר 1892 – 17 באפריל 1986) היה תעשיין מטוסים יהודי צרפתי ומייסד חברת דאסו תעופה. אחיו היה פול בלוך דאסו, גנרל צרפתי.

==קורות חיים==
מרסל בלוך נולד להורים יהודים ב-1892 בפריז. לאחר שסיים את לימודיו במוסדות האקדמיים lycée Condorcet, Breguet School ו-Supaero, המציא בלוך דגם של מדחף מטוסים אשר שימש את הצבא הצרפתי במלחמת העולם הראשונה וייסד את החברה Société des Avions Marcel Bloch ("בלוך מטוסים"). לאחר הלאמת החברה בשנת 1936 על ידי ממשלת החזית העממית (צרפתית: Front populaire) השמאלית בראשות לאון בלום, המשיך בלוך לכָּהֵן בחברה בתפקיד דירקטור. במהלך מלחמת העולם השנייה גרמניה הנאצית אשר כבשה את צרפת, התעניינה בידע של בלוך לקידום תעשיית התעופה הגרמנית. בלוך סירב לשתף פעולה עם התעשייה הגרמנית ונעצר בשנת 1940 עם אשתו ושני בניו, קלוד וסרג'. באוגוסט 1944 גורש למחנה הריכוז בוכנוואלד בשל היותו יהודי ועדיין הופעל עליו לחץ כבד לשתף את הידע שלו עם שוביו. קבוצה מאסירי המחנה הצליחה להגן עליו כאשר קברה את אחד מנספי המחנה על שמו של בלוך, ואת בלוך המקורי הסתירו בזהות בדויה עד לשחרור המחנה ב-1945. בשנת 1949 שינה בלוך את שמו לבלוך-דאסו. דאסו היה הפסוודונים של אחיו דריוס פול בלוך ברזיסטנס (המחתרת הצרפתית) ופירושו "לתקיפה", שמקורו מ-char d'assaut - המילה הצרפתית לטנק. מרסל דאסו המיר את דתו לנצרות קתולית בשנת 1950. לאחר המלחמה, דאסו הקים את יצרנית מטוסי הלחימה המתקדמת ביותר של צרפת, Avions Marcel Dassault.

החברה החדשה שאותה ייסד, דאסו תעופה ייצרה את מטוסי הקרב הסילוניים הראשונים בשרות חיל האוויר הצרפתי והידועים שבהם: אוראגן (1949), המיסטר (1954), הסופר מיסטר (1955), המיראז' ועוד.

בשנת 1967, לאחר הטלת האמברגו הצרפתי על ישראל, איפשר דאסו את הברחתם של תוכניות הייצור וחלקים של מטוס המיראז' 5 לארץ, יחד עם כ-50 מנועים, אשר שימשו בסיס להקמת קו הייצור למטוס הנשר בתעשייה האווירית. בנוסף ערך סיור לילי בקו הייצור של המיראז' לאל שווימר, שלום אריאב ומשה קרת (השלושה כולם שימשו בתפקיד מנכ"ל התעשייה האווירית).

מרסל דאסו נפטר בשנת 1986 בניי-סיר-סן, פרבר של פריז. גופתו נטמנה בבית העלמין פאסיי (Passy Cemetery) אשר ממוקם ברובע ה-16 של פריז.
את מקומו כראש החברה ירש בנו, סרג' דאסו.

==קישורים חיצוניים==

* 
* 

==הערות שוליים==

קטגוריה:פוליטיקאים יהודים צרפתים
קטגוריה:יהודים בשואה: צרפת
קטגוריה:אסירים במחנה הריכוז בוכנוואלד
קטגוריה:ניצולי השואה: צרפת
קטגוריה:חברי הסנאט (צרפת)
קטגוריה:יהודים חברי הפרלמנט הצרפתי
קטגוריה:צרפתים שנולדו ב-1892
קטגוריה:צרפתים שנפטרו ב-1986
קטגוריה:אישים הקבורים בבית הקברות של פאסי
1998 בישראל

1998 בישראל (ה'תשנ"ח-ה'תשנ"ט) הייתה השנה בה חגגה מדינת ישראל 50 שנה מיום היווסדה.

== הנהגה ==

== אירועים בולטים ==

* חגיגות שנת ה-50 למדינת ישראל
מטוסי הקרב F-15I ("רעם") בתצוגה עם חימוש להפצצה]]
* 19 בינואר – מטוסי הקרב F-15I נוחתים לראשונה בישראל, בבסיס חצרים.
* 22 בינואר – נכשל שיגורו של הלוויין "אופק 4".
* 10 במרץ – חיילים במחסום תרקומיא פותחים באש אל רכב מסחרי והורגים שלושה פועלים פלסטינים שחזרו מיום עבודה בישראל.
* 1 באפריל – קומפלקס גורדי שחקים מרכז עזריאלי נפתח רשמית והופך לבניין הגבוה ביותר בישראל (גובה המגדל העגול הוא 187 מטר).
* 2 במאי – משחק השרוכים מעורר המחלוקת בעולם הכדורגל הישראלי
* 8 במאי – תשעה פועלי בניין זרים נופלים אל מותם מקצה ארובת תחנת הכוח רוטנברג. זוהי תאונת העבודה הקטלנית בתולדות המדינה.
* 9 במאי – דנה אינטרנשיונל זוכה בתחרות האירוויזיון עם השיר "דיווה".
* 22 במאי – אירועי ויגסטוק בגן העצמאות (תל אביב) מסתיימים בתגרה בין המשתתפים לבין שוטרי משטרת ישראל.
* 26 ביוני – מצעד הגאווה הראשון נערך בישראל ברחובות תל אביב-יפו.
* 14 באוגוסט – רכבת נוסעים אחרונה עוזבת את תחנת הרכבת ירושלים, והתחנה נסגרת.
* 23 באוקטובר – בנימין נתניהו ויאסר ערפאת חותמים על הסכם ואי.
* 29 בנובמבר – מפעל מלמ של התעשייה האווירית מוסר את הטיל "חץ 2" הסדרתי הראשון לידי צה"ל.
<gallery widths="180px" heights="120px" perrow="3">
File:Dana International 2008 Eurovision.jpg|דנה אינטרנשיונל זוכה בתחרות האירוויזיון עם השיר "דיווה".
File:Azriely Center.jpg|קומפלקס גורדי שחקים מרכז עזריאלי נפתח רשמית והופך לבניין הגבוה ביותר בישראל
File:Houghton house Netanyahu Albright Arafat.jpg|בנימין נתניהו ויאסר ערפאת חותמים על הסכם ואי.
</gallery>

== נולדו ==

(:קטגוריה:ישראלים שנולדו ב-1998)
* 8 במרץ – שי המבר - זמרת ישראלית 
* 19 ביוני – רז הרשקו, ג'ודוקא ישראלית 
* 23 ביולי – דיאנה ויסמן - אתלטית ישראלית
* 26 ביולי – נופר סלמאן - זמרת ושחקנית ישראלית
* 7 בספטמבר – נונו - זמרת ישראלית 
* 2 בנובמבר – נדב גדג' - זמר ישראלי 
* 18 בנובמבר – יובל שמלא - מטפס מקצועי ישראלי וזוכה תוכנית הריאליטי "נינג'ה ישראל"
* 15 בדצמבר – אושר כהן, זמר-יוצר ישראלי 

== נפטרו ==

(:קטגוריה:ישראלים שנפטרו ב-1998)
[[יצחק מודעי]]
* 20 בינואר – זבולון המר, יו"ר המפד"ל, חבר הכנסת ושר החינוך והתרבות (נולד ב-1936)
* 15 בפברואר – חיים בר און, מו"ל עיתונות ישראלי (נולד ב-1944)
* 10 במרץ – הרב חיים דוד הלוי, רבה הראשי של תל אביב (נולד ב-1924)
* 14 במאי – יצחק מודעי, מדינאי ישראלי, כיהן כשר בממשלת ישראל (נולד ב-1926)
* 16 במאי – אידוב כהן, פוליטיקאי ישראלי (נולד ב-1909)
* 20 במאי – יעקב כ"ץ, היסטוריון ישראלי, חתן פרס ישראל (נולד ב-1904)
* 13 ביוני – נסים אלוני, מחזאי ומתרגם ישראלי (נולד ב-1926)

== קישורים חיצוניים ==

* [http://www.knesset.gov.il/review/YearPage.aspx?yr=1998&lng=1 1998], באתר הכנסת

== הערות שוליים ==

*
1988 בישראל

1988 בישראל (ה'תשמ"ח-ה'תשמ"ט) הייתה השנה בה חגגה 40 שנה מיום היווסדה.

== הנהגה ==
ממשלת ישראל העשרים ושלוש בראשות [[יצחק שמיר בבית הנשיא חיים הרצוג. עומדים מימין לשמאל: אליקים רובינשטיין מזכיר הממשלה, אהוד אולמרט, רפאל אדרי, מרדכי גור, משה שחל, יצחק מודעי, משה קצב, עזר ויצמן, אריאל שרון, יעקב צור, חיים בר-לב, אריה דרעי, גדעון פת, יצחק רבין, דן מרידור, גד יעקבי, משה נסים, אברהם כ"ץ-עוז, יצחק חיים פרץ, משה ארנס ורוני מילוא. יושבים מימין לשמאל: יצחק נבון, שמעון פרס, חיים הרצוג, יצחק שמיר ודוד לוי]]

== אירועים בולטים ==
* 7 במרץ – הפיגוע באוטובוס האמהות
* 22 במרץ – הכנסת מבטלת ללא מתנגדים את האיסור על משכב זכר, שהיה קיים על פי חוק העונשין עד אותה תקופה
* 28 במרץ – המרגל הישראלי מרדכי ואנונו מורשע ונגזרות עליו 18 שנות מאסר בפועל
* 16 באפריל – במבצע הצגת תכלית מחסלת ישראל בתוניסיה את אבו ג'יהאד, שני שומרי ראשו והגנן
* 25 באפריל – האוקראיני-אמריקאי ג'ון דמיאניוק נידון למוות בבית משפט ישראלי בגין ביצוע פשעים נגד האנושות במהלך השואה. פסק דין זה בוטל לבסוף ב-1993 על ידי בית המשפט העליון בישראל שקבע כי זיהויו של דמיאניוק כ"איוואן האיום" מוטל בספק.
* 8 באוגוסט – העבריין הרצל אביטן איים על סוהרים באקדח שהוברח אליו וברח מכלא באר שבע. במהלך בריחתו איים על אזרחים רבים. לאחר מצוד נרחב אחריו נלכד לאחר כשלושה שבועות.
* 8 באוגוסט – נרצחו שלושה פועלים מרצועת עזה בהצתת צריפם באור יהודה
* 19 בספטמבר – הלוויין הישראלי הראשון, אופק 1, משוגר לחלל באמצעות טיל שביט
* 5 באוקטובר – ועדת הבחירות המרכזית פוסלת את רשימת "כך" של מאיר כהנא מהשתתפות בבחירות לכנסת
* 19 באוקטובר – 8 חיילים נהרגים בפיגוע מכונית תופת בשער פאטמה על גבול ישראל-לבנון. במכונית נהג מתאבד שיעי מארגון חזבאללה
* 1 בנובמבר – הליכוד בראשות יצחק שמיר זוכה בבחירות לכנסת ה-12
* 22 בדצמבר – יצחק שמיר מציג את ממשלתו השלישית (העשרים ושלוש במנין הממשלות) בפני הכנסת

== נולדו ==

(:קטגוריה:ישראלים שנולדו ב-1988)

* 12 בינואר – אלמוג כהן (חבר כנסת מטעם עוצמה יהודית)

* 14 בינואר – מאור בוזגלו, כדורגלן ישראלי בישראל ובאירופה, נחשב לאחד הכדורגלנים הישראלים הטובים במאה ה-21.

* 18 בפברואר – ביברס נאתכו, כדורגלן ישראלי-צ'רקסי, הקפטן הראשון של נבחרת ישראל בכדורגל שאינו יהודי.
* 28 במרץ – גיא ורון, כתב ישראלי של חדשות 12 למחוז הצפון
* 8 באפריל – חנן בן ארי, זמר ישראלי
* 3 במאי – בת-אל פאפורה, שחקנית ישראלית
* 22 ביוני – עומרי כספי, הכדורסלן הישראלי הראשון בליגת ה-NBA
* 16 באוגוסט – עקיבא נוביק, כתב חדשות ישראלי
* 1 בספטמבר – אלמוג כהן (כדורגלן), כדורגלן ישראלי ששיחק בישראל ובבונדסליגה
* 26 באוקטובר – קארין סנדל, כדורגלנית ישראלית

== נפטרו ==

(:קטגוריה:ישראלים שנפטרו ב-1988)
* 9 במרץ – דוד גינצבורג, כימאי ישראלי (נולד ב-1920)
* 25 ביוני – הלל סלובק, מוזיקאי ישראלי, חבר להקת רד הוט צ'ילי פפרז (נולד ב-1962)
* 18 באוגוסט – עקיבא ארנסט סימון, הוגה דעות ומרצה לחינוך באוניברסיטה העברית, זוכה פרס ישראל (נולד ב-1899)
* 27 באוקטובר – מיכה רייסר, חבר הכנסת מטעם הליכוד (נולד ב-1946)
* 2 בנובמבר – מנחם סבידור, חבר הכנסת ויושב ראש הכנסת לשעבר (נולד ב-1917)

== קישורים חיצוניים ==

==הערות שוליים==

*
1986 בישראל

1986 בישראל (ה'תשמ"ו-ה'תשמ"ז) הייתה השנה בה חגגה 38 שנה מיום היווסדה.

== הנהגה ==

הנשיא [[חיים הרצוג בביקור ביד יערי, 1986]]

== אירועים בולטים ==

ביקור הרמטכ"ל לוי בביתו של גנרל [[אנטואן לאחד מפקד צד"ל 1986]]
[[יצחק שמיר ושמעון פרס, 1986]]
פולארד מודה בריגול עבור ישראל
* 1 בינואר – השקל יוצא משימוש ומוחלף בשקל החדש
* 11 בפברואר – פעיל זכויות האזרח, נתן שרנסקי מגיע לישראל לאחר תקופת מאסר של כ-9 שנים בברית המועצות
* 17 באפריל – אנשי הבידוק של אל על מגלים חומר נפץ שהושתל בתחתית מזוודתה של אן מרי מרפי, נוסעת תמימה, ומכשילים את ניסיון הפיגוע בטיסת אל על מלונדון שיזמה סוריה
* 4 ביוני – יונתן פולארד מודה בבית המשפט שריגל עבור מדינת ישראל
* 30 בספטמבר – מרדכי ואנונו מתפתה לבוא לרומא על ידי הסוכנת "סינדי", ונחטף משם על ידי סוכני המוסד
* 5 באוקטובר – העיתון הבריטי "סאנדיי טיימס" מפרסם מאמר על סודות הגרעין של מדינת ישראל בעקבות המידע שמסר מרדכי ואנונו לעיתונאי פיטר הונאם
* 16 באוקטובר – רון ארד, נווט קרב בחיל האוויר הישראלי, נופל בשבי ארגון "אמל" בלבנון לאחר שמופל מטוסו. גורלו לא נודע עד היום
* 20 באוקטובר – רוטציה בראשות הממשלה: יצחק שמיר מציג את הממשלה העשרים ושתים (ממשלת האחדות הלאומית חלק ב'), ומתחיל את כהונתו השנייה כראש ממשלת ישראל
* 23 באוקטובר – תחילת השידורים הניסיוניים של ערוץ 2
* 10 בדצמבר – אלי ויזל מקבל את פרס נובל לשלום
*המרכז העולמי לתורה וחסידות של בעלזא מתחיל להבנות, לימים יהיה אחד מבתי הכנסת הגדולים ביותר במדינת ישראל
*4 בספטמבר - ביטול השקל הישן

== נולדו ==

(:קטגוריה:ישראלים שנולדו ב-1986)
* 7 בינואר – דפני ליף, פעילה חברתית ישראלית, מיוזמי ומנהיגי מחאת האוהלים.
* 8 בפברואר – אגם רודברג, שחקנית ודוגמנית ישראלית
* 3 במרץ – מיכאל מושונוב, שחקן, זמר, מוזיקאי ומנחה טלוויזיה ישראלי
* 10 במרץ – רוני דואני, זמרת פופ, דוגמנית, שחקנית ומנחת טלוויזיה ישראלית בעברה
* 20 באפריל – תום אבני, שחקן ומנחה טלוויזיה ישראלי.
* 22 במאי – רן בכור, שחקן ישראלי.
* 11 ביוני – ניקול ראידמן, אשת עסקים ישראלית ילידת-אוקראינה הסובייטית
* 6 ביולי – עומרי קנדה, כדורגלן ישראלי 
* 6 באוגוסט – נתן גושן, זמר ישראלי.
* 28 באוגוסט – גלעד שליט, חטוף ישראלי שהוחזק בידי החמאס עד סוכות 2011, תשע"ב.
* 1 בספטמבר – שחר צוברי, גולש ישראלי וזוכה מדליית ארד באולימפיאדת בייג'ינג.
* 10 בספטמבר – מגי אזרזר, שחקנית ישראלית
* 18 באוקטובר – עידן יניב, זמר ישראלי.
* 19 בנובמבר – חובי סטאר, זמר ישראלי, נציג ישראל לאירוויזיון 2016

== נפטרו ==

(:קטגוריה:ישראלים שנפטרו ב-1986)
* 8 בפברואר – ישראל גלילי, ראש המפקדה הארצית של "ההגנה" ושר בממשלת ישראל (נולד ב-1911)
* 29 ביוני – דן פגיס, משורר ומתרגם עברי וחוקר של שירת ימי הביניים היהודית (נולד ב-1930)

== קישורים חיצוניים ==

*
מאג'ד פרג'

מאג'ד פרג (בערבית: ماجد فرج; נולד ב-1962) הידוע בשם אבו בשאר, הוא איש ביטחון פלסטיני, המשמש כראש מנגנון המודיעין הכללי הפלסטיני וקצין בדרגת לִוָאא', המקבילה לדרגת אלוף.

==ביוגרפיה==
פרג' נולד וגדל במחנה הפליטים דהיישה שמדרום לבית לחם, למשפחה שהגיעה מהכפר ראס אבו עמאר שבהרי ירושלים. בילדותו למד בבתי הספר של אונר"א במחנה. בשנת 1977, בהיותו בן 15 בלבד, נעצר פרג' לראשונה על ידי כוחות הביטחון של ישראל ונשא עונש מאסר של שנה וחצי בכלא הישראלי. זאת, לאחר שהפך לאחד ממנהיגי פת"ח במהלך האינתיפאדה הראשונה. באותה תקופה היה פרג' ממייסדי ועדות הנוער של פת"ח, אשר פעלו במסגרת האינתיפאדה. מאוחר יותר נעצר פרג' לפחות 14 פעמים נוספות ונשא כשש שנות מאסר בסך הכול בכלא ובבתי המעצר בישראל. בתקופת מאסרו השלים פרג' תואר ראשון במינהל באוניברסיטת אל-קודס הפתוחה. אביו של פרג', עלי, נהרג במהלך פעילות צה"ל בבית לחם בשנת 2002.

==שירותו במנגנוני הביטחון הפלסטיניים==
עם הקמת הרשות הפלסטינית בשנת 1994, במסגרת הסכמי אוסלו, הצטרף פרג' לשורות מנגנון הביטחון המסכל. במהלך שירותו במנגנון עמד פרג' בראשו במספר מחוזות בגדה המערבית. בין היתר, שירת כראש הביטחון המסכל בכפר דורא שליד חברון ובבית לחם. בשנת 2002 הותר לפרסום כי פרג' פעל במסגרת שירותו במנגנון, תחת ראש המנגנון דאז ג'יבריל רג'וב, בניסיון לגייס חיילות ישראליות כמקורות. במכתב ששלח לרג'וב בשנת 1999, ושפורסם בעקבות משפטם של שני פעילים במנגנון, כתב פרג' אודות "תוכנית גיוס של ישראלית כדי שתעבוד בשביל המנגנון".

בשנת 2006 קודם פרג' ומונה לתפקיד ראש מנגנון המודיעין הצבאי בגדה כולה. במסגרת תפקיד זה פעל פרג' לקידום המנגנון, והיה בין האחראים לשיפור המשמעותי שחל במצב הביטחוני בגדה באותה התקופה. כמו כן, השתתף פרג' בשיחות הפיוס בין פתח לחמאס בקהיר.

בספטמבר 2009 מונה פרג' לראש מנגנון המודיעין הכללי ברשות הפלסטינית. פרג' החליף בתפקיד את מוחמד מנצור, שכיהן בו חודשים בודדים לאחר התפטרותו של תאופיק טיראווי מראשות המנגנון. הוא מכהן בתפקיד מאז ועד היום.
באפריל 2012, היה פרג' חבר במשלחת פלסטינית אשר נפגשה במעון ראש הממשלה בירושלים עם ראש הממשלה הישראלי בנימין נתניהו. 

בנובמבר 2013 קיבל פרג' אות כבוד מארצות הברית על מידע שהעביר לCIA וסייע ללכידת איש אל-קאעידה נזיה עבד אל-רחמאן נביה רוקאעווי, הידוע כאבו אנס אל-ליבי. 

באוגוסט 2014, היה פרג' אחר מנציגי הרשות הפלסטינית במשלחת הפלסטינית למשא ומתן בדבר הפסקת האש במבצע "צוק איתן" אשר נערך בקהיר.

באוגוסט 2017, דווח כי פרג' צפוי להחליף את סאיב עריקאת בתפקיד ראש צוות המשא ומתן הפלסטיני, בשל מחלתו של האחרון, ובמקביל לתפקידו כראש מנגנון המודיעין הכללי.

מאג'ד פרג' מוזכר לעיתים קרובות כאיש סודו של מחמוד עבאס וכמועמד להחליפו בתפקיד נשיא הרשות הפלסטינית.<ref></ref>

== חייו האישיים ==
פרג' הוא גיסו של איברהים רמדאן, מושל שכם<ref></ref>.

== קישורים חיצוניים ==

* 
* [https://www.pgis.ps/he/2017/12/27/182.html פרופיל של מאג'ד פרג'], באתר שירות המודיעין הפלסטיני 

==הערות שוליים==

קטגוריה:פוליטיקאים פלסטינים
קטגוריה:פעילי פת"ח
קטגוריה:ראשי מנגנוני הביטחון הפלסטיניים
קטגוריה:אסירים ביטחוניים בישראל
קטגוריה:פלסטינים שנולדו ב-1962